
Për një ndryshim në vendimin nr. 109, datë 15.2.2012 të këshillit të ministrave “Për kalimin në përgjegjësi administrimi, nga ministria e mbrojtjes te ministria e brendshme dhe te ministria e punëve publike dhe TRANSPORTIT, për drejtorinë rrugore shkodër, të disa objekteve e të truallit funksional, pjesë të pronës nr. 426, me emërtim “Shtabi I brigadës së artilerisë”, me vendNdodhjen në rrenc, Shkodër, dhe për NJË ndryshim në vendimin nr. 515, datë 18.7.2003 të këshillit të ministrave “Për miratimin e listës së inventarit të pronave të paluajtshme shtetërore, të cilat I kalojnë në përgjegjësi administrimi ministrisë së mbrojtjes”, të ndryshuar”

Në mbështetje të nenit 100 të Kushtetutës dhe të neneve 13 e 15 të ligjit nr. 8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Mbrojtjes, Këshilli i Ministrave

Vendosi:

1. Në pikën 1 të vendimit nr. 109, datë 15.2.2012 të Këshillit të Ministrave, fjalët “… sipërfaqe të përgjithshme 28 170.3 (njëzet e tetë mijë e njëqind e shtatëdhjetë pikë tre) m2, pjesë e pronës nr. 426, me emërtim “Shtabi i Brigadës së Artilerisë”, me vendndodhje në Rrenc, Shkodër, sipas planvendosjes bashkëlidhur këtij vendimi …”, zëvendësohen me fjalët “… sipërfaqe të përgjithshme 31 165.2 (tridhjetë e një mijë e njëqind e gjashtëdhjetë e pesë pikë dy) m2, pjesë e pronës nr. 426, me emërtim “Shtabi i Brigadës së Artilerisë”, me vendndodhje në Rrenc, Shkodër, sipas planvendosjes bashkëlidhur këtij vendimi …”.
2. Ngarkohen Ministri i Mbrojtjes, Ministri i Brendshëm dhe Kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit ne Fletoren Zyrtare. 

